safouaneb/arywiki huggingface dataset:
پيݣاج (سيكس)

لپيݣاج هو نوع تاع سّيكس تتمارس فيه لمرا سّيكس من لمؤخرة تاع راجل و تاتخدّم قضيب صطيناعي وتيتمارس بغرض المتعة الجنسية من مرا مسيطرا ولا. وطريقة ديال الممارسة تتكون بلمرا تتلبس فلغالب حزام فيه قضيب صطيناعي. المتعة ديالو. المتعة الجسدية. ملي تيدخل القضيب فتقبا تاع ترمة تراجل، تيتحفز الپروستاتا. لي متاصلا بقضيب راجل وهادشي تيوصل لنشوة الجنسية والقدف. ولا يمكن حتا بلاستمناء ولا بدخل يديها فتقبة. ولمرا تتمتع حيت لقاعدة تاع القضيب تتحاك مع الاعضاء التناسلية ديالها و لا فلقضيب لهزاز فحتى للمرا ماتتيرهاش هاذ لممارسة فراه بحال داك لقضيب ديالها حيث تيتصل بسلك مع العضو ديالها و كلما دخل وخرج كلما تتزاد لمتعة بحال تدير لعادة ليتوصل بيها للقذف.
تعديب د لقضيب ؤ لبيضات

تعديب لقضيب ولا تعديب لاعضاء دّكورية د رّاجل هو نشاط جنسي فيه لالم ب تّزيار على لقضيب. وفيه انشطة خرين بحال ثقب الاعضاء التناسلية، و اللعب بالشمع، وضرب لاعضاءالتناسلية، و ضّغط و لجلد التناسلي، و لعب الاحليل و تّعديب ب لهران، و تّحفيز ب الضو، و رّكيل. و تيتلقى شخص هاد لانشطة على شكل متعة جسدية ب لمازوشية، ولا لمتعة لعاطفية ب الدل لجنسي، و بزاف تاع هاد لممارسات فيها مخاطر صحية خايبة.
أمپير

لامپير (كيتّرمز ليها ب لحرف لّاتيني A) هيّا عبرة اساسية ديال لكورون د تّريسينتي ف سّيستيم لعالمي د لعبرات. هاد لعبرة تسمات على لعالم د لفيزيك لفرانساوي اندري ماري امپير، لي كيتّعتابر لاب ديال لتّريسينتومغناطيسية هوّا و دّانماركي هانز كريستيان ؤرستيد. ف تّعريف د 2019، كورون د تّريسينتي عبارو امپير واحد كيساوي formula_1 تعميرة لولية لي كاتدوز ف formula_2 تانية. تّعميرة لّولية ب دورها كاتساوي formula_3 كولومب. تّعريف لي كان قبل ديال 1 امپير هوّا لعبار ديال لكورون لي خاصو يدوز ف جوج سلوكا متباعدين ب ميترو، باش يولّدو مجال مغناطيسي كاتساوي لقوة ديالو formula_4 نيوتن على لميترو.
قنديلة

لقنديلة (كيتّرمز ليها ب cd) هيّا عبرة اساسية ف سّيستيم لعالمي د لعبرات، لي كاتخدّم ف لعبار ديال جّهودية د شّعا. يلا خدينا شمعة عادية كانلقاو بلي جّهودية د شّعا لي كاتطلق كاتساوي تقريبا واحد قنديلة.
كيلڤين

لكيلڤين (كيتّرمز ليه ب K) هوّا عبرة اساسية ف سّيستيم لعالمي د لعبرات ديال لعبار د لحرارة. سّلوم د كيلڤين كيتّعتابر سلوم موطلق ديال لحرارة، بمعنى بلي زيرو كيلڤين كيساوي زّيرو لموطلق (حرارة لي مايمكنش شي سيستيم ينزل عليها). سّلوم د لكيلڤين تعرّف ب لازاحة ديال نّقطة د زّيرو ف سلوم سيلسيوس من لحرارة فاش كيتجمّد لما ل زّيرو لموطلق، ؤ دّرجات ديالو عندهوم نفس لعبار ديال دّرجات د سلّوم سيسلسيوس. ف تّعريف د 2019، لكيلڤين معتامد على تابتة د بولتزمان لي كاتساوي formula_1، ؤ لحرارة ب سّيلسيوس معرفة ب درجة كيلڤين منقوص منها 273، 15. ف سّلوم د كيلڤين، لما كيتجمد ف 273، 15 درجة، ؤ كايتبخّر ف 373، 15 درجة كيلڤين. زّيرو لموطلق ب سّيلسيوس كيساوي 273، 15- درجة سيلسيوس (0 درجة كيلڤين). ف لفيزيك سّلوم د كيلڤين هوّا لي مخدّم بزاف، ولاكين باقي سّيسليوس منتاشر ف تّخدام لعادي ف اغلبية د لبلدان. ف لميريكان سّلوم د فارنهايت هوّا لي مخدم.
مول (عبرة)

لمول (كيتّرمز ليه ب mol) هوّا عبرة اساسية ديال لمقدار د شي مادة محددة ف سّيستيم لعالمي د لعبرات. هاد لمقدار كيتحدد ب شحال فيه ديال لعناصر لاولية ديال ديك لمادة. على حساب نّوع د لمادة، يقدرو يكونو لعناصر لاولية درّات، جزيئات، ايونات ؤلا فرتيتة تحتدرية بحال ليليكطرون. ف تّعريف د 2019، 1 مول د شي مادة هوّا لمقدار ديال ديك لمادة لي فيه ب تّحديد formula_1 عنصر اولي ديال ديك لمادة. تّاريخ ديال لمول مرتابط بزاف ب تّابتة د اڤوكاضرو. تّابتة د اڤوكاضرو هيّا formula_2. تّعريف لْقديم ديال لمول كان كيݣول بلي هوّا لعدد ديال درات ف 12 ݣرام ديال لكربون-12.
شقفة إليكطرونية

شّقفة لاليكطرونية ؤلا سّيركوي لمتكامل هوّا مكوّن ايليكطروني، مبازي على مادة نص دوّازة (بحال سيليسيوم)، ؤ لي مكوّن من مجموعة د سّيركويات لايليكطرونية لميكروميطرية (لقد ديالها كيتّحسب ب لميكروميطر). شّقفة لاليكطرونية كيكونو فيها عناصر بحال طرانزيسطور، ديوض، لكونداساتور، ؤ رّيزيسطور.
روكان

لقرش ؤلا لقرص ؤلا رّوكان (سّمية لعلمية Selachii) كليدة ديال لحوت فيها كتر من 400 د لانواع لمفتارسة، ؤ كينقاسمو ل 14 تال 30 فاميلة. صّيد زّايد فيه ف لقرن 20 ؤ 21، ادّا ل تناقص لاعداد ديال بعض لانواع د رّوكان. الجدود ديال الروكان، لي كيتسماو كلاضوسيلاكي "cladoselachii"، بانو ف لفترات الجيولوجية من اللخر ديال لؤرضوڤيسي "Ordovician" و الضيڤوني "Devonian"، ولاكين الروكانيات ب الشكل لعصري ديالهوم مابانو تال اللول ديال الجوراسي "Jurassic"، هادي جوايه 200 مليون عام. الطول ديال نواع الروكان كيتراوح من 17 سنتيميتر (روكان لقنديل لقازام "dwarf lanternshark") ل 12 ميترو (الروكان لبالينة لي كيتّعتابر اكبر نوع د لحوت ف لعالم). اغلب نواع الروكان ماكيعيشوش ف لما لعدب (بحال الضايات و لويدان)، ولاكين كاينين ستيتناءَات بحال الروكان لعجل "bull shark"، و روكان لويدان "river shark" لي كيعيشو ف لما لعدب و لمالح بجوج.
ݣريݣوري راسپوتين

ݣريݣوري ييفيموڤيتش راسپوتين (ب رّوسية Григорий Ефимович Распутин) (تولد ف 22 يناير 1869 ف سيبيريا - مات ف 17 دجنبر 1916 ف سان پيطيرسبورݣ) كان عيساوي و راجل د الدين روسي. كان قريب من لعائلة د نيكولاي التاني، اخر امبراطور ديال روسيا، و كانت عندو سلطة كبيرة على لبلاد. تقتل راسپوتين ف 1916 من جوج د الناس قراب للتسار، حيت ما كانش عاجبهم لقرب ديالو منو، و كان تيجيهم باللي هو السباب د بزاف د لمشاكيل اللي كانت ف روسيا ف ديك لوقت. مصادر. لمزاود. تقدر تزيد شوف بزاف د تّصاور و لمعلومات ديال ݣريݣوري ييفيموڤيتش راسپوتين ف.
نعاس

النعاس هو واحد لحالة طبيعية د رخا عند لكائنات لحية، و كيكون فيها بحال توقف د لحركة و لاحساس بشنو كيوقع ف لمحيط، ولكن ميمكنش يتعتابر النعاس كا سخفة. و انما هو واحد تحول ل حالة د لوعي و مزال كاينين ابحات على لخدمة ديال النعاس و الدور ديالو. غير هو كاين واحد لعتقاد معروف بلي النعاس هو واحد الضاهرة باش الدماغ يولي خدام مزيان.
تقويم ݣريݣوري

تّقويم لݣريݣوري هوّا تقويم ميلادي ؤ اكتر تقويم مخدّم ف لعالم كامل. هاد تّقويم طورو لبابا ݣريݣوري تلطاش ف 1582، كا تعديل ؤ تعويض ل تّقويم ليولياني. تّبديل لاساسي كان ف طّاريقة باش كيتزادو نّهارات ف لعام لمكبّس، بحيت لموعدال ديال عاداد نّهارات ف لعام يكون 365، 2425 لي قرب ل لمدة ديال لعام شّمسي (365، 2422 يوم)، لي كايحددو دّوران د لارض على شّمش. على حساب لوبصيرڤاطوار لبحري لميريكاني، لقاعيدة ديال لعام لمكبّس ف تّقويم لݣريݣوري هيّا كـ تّالي: لعام كيكون مكبّس يلا كان كيتّقسم على ربعة، من غير يلا كان كيتّقسم على 100. ولاكين هاد لعوام لمياوية كيكونو مكبسّين يلا كانو كيتقسمو على 400. متلاً، لعوام د 1700، 1800، ؤ 1900 ماشي مكبّسين، ولاكين 1600 ؤ 2000 مكبّسين.
عام مكبس

لعام لمكبّس (ب نّݣليزية leap year) ؤلا لعام لبيسيكستيل (ب نّݣليزية bissextile year) هوّا لعام ف شي تقويم لي كيكون فيه نهار زايد على لعوام لعاديين، ؤلا شهر كامل زايد ف لحالة ديال تّقويم شّمسي لقمري. هاد لبلان كيتدار باش يبقا تّقويم مسانكرونيزي معا لعام لفلكي ؤلا لعام لفصلي. حيت لاحدات لفلكية ؤ لفصول ماكيطراوش ؤ ماكيتعاودوش على حساب نهارات محددين، تّقويمات لي عندهوم عاداد د نّهارات ماكيتبدّلش من عام ل عام، ب ضّارورة غادي يطرا فيهوم نزياح ديال تّواريخ د لاحدات لي بنادم باغي يبقا متبّعهوم، بحال لبدية د لفصول ؤ لاعياد لي مرتابطة بيهوم. زّيادة ديال نهار ؤلا شهر مرة مرة، كيصحّح داك نّزياح، ؤ كيرد تّقويم قرب ل رّيتم ديال لحاراكة د لكواكب ف لمجموعة شّمسية. على حساب لوبصيرڤاطوار لبحري لميريكاني، لقاعيدة ديال لعام لمكبّس ف تّقويم لݣريݣوري هيّا ك تّالي: لعام كيكون مكبّس يلا كان كيتّقسم على ربعة، من غير يلا كان كيتّقسم على 100. ولاكين هاد لعوام لمياوية كيكونو مكبسّين يلا كانو كيتقسمو على 400. متلاً، لعوام د 1700، 1800، ؤ 1900 ماشي مكبّسين، ولاكين 1600 ؤ 2000 مكبّسين.
إدريس

ادريس ف لمعتقد لاسلامي كيتّعتابر نبي من لانبيا تاع الله و اول واحد تعطى نّبوة من بعد ادم و شيث ف تّقاليد دّينية لاسلامية. كاين لي كيعتاقد بلي هوّا نيت نّبي لي مدكُور ف تّوراة ؤ لانجيل ب سميت "اخنوخ". نسب ديالو. ف تّوراة هو اخنوخ بن يارد بن مهلائيل بن قينان بن انوش بن شيت بن ادم كيما ف سفر التكوين. و تݣال بلي هو ادريس بن يارد بن مهلائيل و تيتسالا نّسب ديالو عند شيت بن ادم و سميتو عند لعبرانيين (خنوخ) و ف طّرجامة لعربية (اخنوخ) و هو من جدود نوح. ادريس ف لاسلام. تذكر ف لقران ب سميتو ف سورة مريم ف جوج ايات 56 و 57. ادريس هو واحد من لانبياء لي هضر عليهم لقران وتذكر صراحة بلي راه نبي، و لمسلمين ضاروري يامنو بيه و يعتاقدو ب نّبوة ديالو حيث لقران دكرو بسميتو، و هضر على شخصيتو و وصفو ب نّبوة و صّديقية. و دكر بن اسحاق بلي راه اول واحد خط ب لقلم وعاش 308 عام. و ݣالو شي ناس بلي راه هو لي هضر عليه معاوية بن لحكم السلمي حيت سولو رّسول محمد علا لخط ب رّملة و جاوبو بلي لخط على رّملة كانت وحدة من لمعجزات ديالو. على حساب تّرات لاسلامي، نّبي محمد تلاقا ادريس ف سّما رّابعة ف لمعراج ف رحلة لاسراء و لمعراج.
تقويم

تّقويم هوّا سيستيم ديال تنضيم زّمان، لي كيتقسم فيه ل يامات، سيمانات، شهورا ؤ عوام. تّاريخ هوّا تحديد ديال واحد نّهار براسو ف تّقويم، لي كيتّعرف ب سميتو، نّمرة ديالو ف شّهر، ؤ لعام (متلاً تّنين 20 يونيو 2022). لموصطلح د "تقويم" يقدر يتسما حتا على تسجيل مكتوب ديال تقويم ف وراق ؤلا غيرو، وخا ف تّخدام لعام كلمت "كالوندري" مستعملة كتر ب هاد لمعنى. لفترات (شهورا ؤ عوام) ديال تقويم كيتبعو عادةً لحاراكات ديال لقمر ؤ شّمش، ولاكين ماشي ديما. اكتر نوع ديال تّقويمات لي كان مستعمل ف لقديم، كان هوّا تّقويم لقمري شّمسي، لي كان كيحدد شّهر على حساب دّورة ديال لقمر على لارض، معا اضافة ديال شهر ف لعام ف بعض لعوام باش يبقا تابع ل لمدة د لعام شّمسي على لمدى لبعيد. تّخدام ديال تّقويمات كيرجع ل لعصر نّيوليتي، ؤ كاينين مبنيات ميڭاليتية لي كيعتاقدو لاركيولوجيين بلي كاتمتّل سيستيمات ديال لحساب د زّمان، بحال ستونهينج ف نّڭليز ؤ معلامة مزورا ف لمغريب.
لحسن سكوري

لحسن سكوري، تولد ف 1952 ف عين شݣاݣ ؤ توفا ف 3 ماي 2022 ف رّباط، كان سياسي مغريبي. نبذة. ف 8 اكتوبر 2015، تعين وزير د شباب ؤ رياضة ف حوكومة بنكيران تانية بلاصت محند لعنصر. بين 2016 ؤ 2021، كان عضو ف مجليس نّواب علا دايرة د صفرو. السيرة الذاتية. الدراسة. السكوري تخرّج من المدرسة الوطنية للادارة العمومية فـ عام 1981، وخدى دبلوم الدراسات العليا فـ القانون العام، تخصص العلوم السياسية من جامعة محمد الخامس فـ عام 1986. تابع تكوين فـ المعهد الوطني للاطر الادارية فـ ايفري، وعندو شهادة تكوين من جامعة بيتسبرغ فـ ولاية بينسيلفانيا (فـ الولايات المتحدة الامريكية) فـ موضوع "تدبير التنمية فـ الدول الصاعدة". بالاضافة لهاد الشي، استفاد من بزاف ديال التداريب والدورات التكوينية فـ المغرب وفرنسا. كاريير. الحسن السكوري كان عضو فـ المكتب الوطني ديال حزب الحركة الشعبية. شارك فـ انجاز العديد من الدراسات ومشاريع الاصلاح اللي كاينة فـ طور التفعيل، من بينها بلورة مقترحات حزب الحركة الشعبية حول الجهوية المتقدمة ودستور 2011. لحسن السكوري، اللي معروف بتشبثه بمنطقته ديال عين شݣاݣ، كيترشح فهاد الدائرة الانتخابية من عام 1977. وتقلد عدة مهام سامية فمجموعة من القطاعات الوزارية. كان مدير للموارد البشرية والشؤون العامة فالمندوبية السامية للمياه والغابات ومحاربة التصحر ما بين 2000 و2009. وخدم قنصل عام ديال المغرب في رين بفرانسا من 2011 حتى 2012. ومن 2013 الى 2015، شغل منصب مدير ديوان فوزارة التعمير واعداد التراب الوطني ووزارة الشباب والرياضة. وكان ايضا مستشار لوزير الداخلية محند العنصر بين 2012 و2013. بعد 2015، ولى رئيس ديوان وزير الشباب والرياضة حتى تم تعيينه وزير فهاد الوزارة. خدم رئيس قسم فوزارة الصيد البحري وكان مسؤول فقطاع البريد والاتصالات اللي بدا فيه مشوارو المهني. وقام لحسن السكوري بعدة مهام رسمية خارج المغرب، خصوصاً في شيلي، واليابان، وكوت ديفوار، وتشاد، والجزائر، ووسط افريقيا، والمانيا. وخلال المسار ديالو المهني، مارس حتى هو مهنة التدريس فالمدرسة الوطنية للادارة، وشارك كمحاضر فبزاف ديال الندوات والمؤتمرات اللي كانت كتركز خصوصاً على تدبير الموارد البشرية وتدبير الميزانية واصلاح الدولة. عنده اسهامات مهمة فميدان الاصلاح الاداري، والتدبير العصري للموارد البشرية والمالية، وكذا التدبير التوقعي للكفاءات والمهن والمناصب، والتكوين المستمر. كفاءته كاتشمل حتى ميادين خرانين بحال الدبلوماسية، الحوار الاجتماعي، الشراكة والتعاقد، وتدبير المشاريع وقيادة التغيير. وعندو اهتمامات فالعمل الجمعوي فمجالات مختلفة. تعيينو وزير للشباب والرياضة. ف 8 اكتوبر 2015، استقابل الملك محمد السادس فالقصر الملكي فـ طانجا وعينه وزيرا للشباب والرياضة. السكوري، اللي كيكون من حزب الحركة الشعبية، كان هو ثالث وزير ديال الشباب والرياضة فـ حكومة بنكيران. هاد الشي جا بعدما تْعفّى محمد اوزين بسبب فضيحة ديال العشب فالمجمع الرياضي الامير مولاي عبد الله، وقبل منو كان محند العنصر اللي استاقل بعدما تولّى رئاسة جهة فاس مكناس. فـ 21 اكتوبر 2016، تْعفّى السكوري من مهامو كوزير بسباب استقالتو حيت تْنتخب نائب فـ مجلس النواب فـ الانتخابات التشريعية المغربية ديال 2016. هاد الاعفاء جا بناء على مقتضيات الدستور المغربي، خصوصا الفصل 47.
حواء

حواء (ب نّݣليزية Eve، ب لعبرية חַוָּה، ب سريانية ܚܰܘܳܐ) شخصية ف سفر التكوين ف لكتاب لمقدس لعبري. على حساب لقصة لاصلية ف الديانات لابراهيمية، حواء هي لمرا لّولة ديال ادم. ف الديانة ليهودية كيتڭال بلي ليليت كانت تا هيّ مرات ادم. ف لفصل التاني ف سفر التكوين، خلق الله حواء من ضلع ادم باش تكون رفيقة ديالو. كان ادم مكلف ب لحراسة تاع جّنة قبل ماتخلق حواء، و ماكانتش حاضرة ملي امر الله ادم باش ماياكلش لفاكهة لمحرمة وخا كانت عارفة. ومن بعد ماݣاليها حنش بلي راه ماغاتقتلهاش و غاتجيبليها النفع قسمات لفاكهة معا ادم، و ملي كلاو من شجرة لحياة، تيتطردو من جنة عدن. تتختالف لكنائس لمسيحية على طريقة لي تاتشوفو بيها لعصيان تاع ادم و حواء لله، لي تعاقبو عليها ݣاع لبشر.
سفيان رحيمي

سفيان رحيمي (تولد ف 2 يونيو 1996 ف الدرا لبيضا) كوايري مغريبي تيلعب ف لبلاصة د جناج ف لفرقة د لعين ف لامارات، و مع لمنتخب د لمغريب د كورة. لمسيرة ديالو. لعب سفيان رحيمي ف تلاتة د لفراقي، اللي هوما: نجم الشباب (2017–2018)، الراجا (2018–2021)، لعين (2021 - دابا).
حسن أبو أيوب

حسن ابو ايوب (مزيود ف 18 ماي 1952 ف برشيد) سياسي مغريبي، كاينتامي ل لحركة شعبية. فاميلتو اصلها من تافراوت ف سوس. كان ابو ايوب سافير د لمغريب ف فرانسا، سّعودية، طّاليان ؤ ف رومانيا. كان مرشح باش يكون رئيس ديال لمونضامة لعالمية د تّيجارة. داز تا من لمناصب ديال وزير د سّياحة، د لفلاحة ؤ د تّيجارة لخارجية. ابو ايوب كيهضر بزاف د لّوغات، بحال لامازيغية، دّاريجة، لعربية، لفرانساوية، سّپنيولية، نّݣليزية، ؤ طّاليانية. خدا ديپلوم من مدراسة د لبيزنيس د ليون ف 1974.
شيرين أبو عاقلة

شيرين ابو عاقلة، تولدات ف 3 ابريل 1971 ف لقدس ؤ توفات ف 11 ماي 2022 ف جينين، كانت صحافية فيليسطينية. خدمات مراسلة ف لقناة د لجزيرة ل 25 عام قبل مايقتلها لجيش لاسرائيلي ف لوقت لي كانت كاتدير تغطية د لهجوم ف ف لمدينة د جينين. حياتها. تولدات ابو عاقلة ف 1971 ف لقدس ف وسط فاميلة كاطوليكية د عرب فيليسطينيين مسيحيين اصلهم من بيت لحم. دوزات وقيتة ف لميريكان، ؤ خدات لجينسية علا طريق لعائلة د مها لي عايشين ف نيوجيرسي. دوزات قرايتها د ليسي ف بيت حنينا، ؤ موراها تسجلات ف جاميعة لاردن د لعولوم ؤ طيكنولوجيا باش تقرا لهنداسة؛ ؤ تحولات ل جاميعة ليرموك فين تخرجات ب ديپلوم ف صحافة لمكتوبة. مورما تخرجات، رجعات ابو عاقلة ل فيليسطين. لكاريير. خدمات ابو عاقلة مراسلة ف لاداعة د مونطي كارلو ؤ صوت فلسطين. ف 1997، بدات تخدم كا صحافية ف لجزيرة، ؤ ولات مراسلة معروفة ف لقناة ب لعربية. عاشت ؤخدمات ف لقدس شرقية، ؤ غطات ݣاع لاحدات لمهمة لمرتابطين ب فلسطين من بينهم نتيفاضة تانية، ؤ حتا سياسة لاسرائيلية. كانت كاتغطي حتا لݣنايز د لفيليسطيين لي قتلهوم لجيش لاسرائيلي. بقات خدامة ابو عاقلة ف لجزيرة حتا قتلها لجيش لاسرائيلي ف 2022. لموت. ف 11 ماي 2022، علنات وزارة صّحة لفيليسطينية بلي ابو عاقلة تيرا عليها ؤ قتلها لجيش لاسرائيلي ف لوقت لي كانت كاتدير تغطية علا لهجوم د لجيش علا لمدينة د جينين. ابو عاقلة كانت حاضرة ف لهجوم لي لجيش لاسرائيلي قال بلي كيهدف باش يشد "مشتبهين ب لارهاب". تيرا لجيش علا ابو عاقلة ف راس، ؤ تنقلات ل سبيطار بن سينا، فين تعلن بلي توفات. كان ف عمرها 51 عام. صحافي اخور، علي سّمودي د جورنال لقدس، تيراو عليه ف ضهر والاكين نجا؛ جوج فيليسطينيين خرين داوهم ل سبيطار ف حالة مستاقرة. جّورنال لاسرائيلي هارتس دكر بلي فيليسطينيين تيراو علا عساكريا د لجيش لاسرائيلي ؤ مورها ردو عليهم؛ لجزيرة دكرات بلي علا حساب لمودير د لمكتب ديالهم ف رام الله، وليد لعمري، بلي ماكانش حتا طليق د لقرطاس من لفيليسطينيين. قال لعمري بلي ابو عاقلة كانت لابسة كاصك ؤ تضربات ف بلاصة مامحمياش تحت لودن شي لي كيبين بلي كانت "مستهدفة عمدا". بين ڤيديو د هاد لحادتة بلي ابو عاقلة كانت لابسة جيلي زرق باين مكتوب عليه "صحافة".
حمزة حمري

حمزة حمري (مزيود ف 12 يناير 1995) هوّا مصارع تونسي محتارف ف فنون د لمقاتلة لمخلطة و بطل افريقيا ف بوطولة نادي ابوظبي د لمقاتلة. وهوّا اول رياضي تّولد و كبر ف بلاد عربية كيوقع مع بوطولة سلسلة لمقاتلة لميريكانية بيب اكستريم. حياتو. تولد حمري ف القيروان ف تونس.
تشاكرا

تشاكرا (ب سنسكريتية चक्रं، ب لهندية و لپالية चक्क، "جاكا"، و ب طايلاندية จักระ، و ب طاميلية சக்கரம்، و ب شّينوية 轮، وب تيبتية འཁོར་ལོ་، "خورلو") هيّا واحد لمفهوم مهزوز من نّصوص لهندوسية و تيتخدّم ف طّقوس و لممارسات تاع لهندوس. اصل لكلمة. كلمت "تشاكرا" جات من جدر هندوؤروپي قديم، لي كانلقاو مشتقات ديالو ف ليونانية، ؤ تا ف لّوغات لّاتينية بحال لفرانساوية، ؤ كاتعني "سيكل" ؤلا "دوّارة". التعريفات. واخا عندها بزاف تاع تّفسيرات ولكن كاين تفسير واحد مشترك: يعني بلي تشاكرات هي مراكز طاقة ف سّنسول و كاينة ف تفرعات رئيسية د لجهاز لعصبي د بنادم. و تتبدا من قاعدة سّنسول وغادية طالعة ل فوق لقلقولة، و تدوز من تلاتة قنوات تاع طّاقة رّئيسية، لي هيّا سوشومنا و ايدا و پينݣالا. تتعتبر تشاكرا نقطة لملاقية و رابطة طاقة لفيزيك لحيوية د لكسدة تاع بنادم. و ݣالت سوزان شومسكي بلي لبرانا هو لمكون لاساسي تاع لكسدة لي ماتيبانش و هو حقل طاقة و نيضام تشاكرا متكامل… سّاروت تاع لحياة و مصدر طاقة ت لكون. تشاكرات سّبعة لاساسية على حساب لوصف لعام ديالها:
وحيد خليلهودزيتش

وحيد خليلهودزيتش، ولاّ ڤاهيد هاليلوزيتش (بلبوصنية: Vahid Halilhodžić - تولد ف 15 ماي 1952 ف يابلانيكا ف يوݣوسلاڤيا) هو لعاب قديم و مدرب د لكورة بوصني. عندو تا لجنسية د فرانسا من 1995. تختار احسن مدرب فرانساوي د عام 2001 من لمجلة د فرانس فوطبول. من غشت 2019، ولاّ خليلهودزيتش هو لمدرب د لمنتخب د لمغريب د لكورة ف بلاصة هيرڤي رونار. ف 11 غشت 2022 تمات لاقالة ديالو من طاراف لجامعة لمغريبية د لكورة. لانجازات ديالو. وحيد خليلهودزيتش عندو بزاف د لانجازات مع لفراقي و لمنتخبات اللي درّب، منها:
محفر كحل

لمحفّر لكحل (ب نّݣليزية black hole) هوّا منطقة ف زّمكان لي لجابدية فيها واصلة ل واحد دّرجة ف لقوة بلي حتا حاجة، لا فرتيتة ؤ لا موجة كهرمغناطيسية (بحال شّعا)، ماتقدر تفلت منها. نضرية د نّسبية لعامة ديال البيرط اينشطاين كانت دارت توقّع بلي اي كسدة فلكية عندها كتلة ؤ كتافة كبيرة بما يكفي، تقدر تديفورمي زّمكان باش تولي محفّر كحل. لحد لي ماتقدر تا حاجة تفلت يلا تجاوزاتو، كيتسما لافق د لحادات. وخا هاد لحد كياتر بشكل كبير ف لحوايج لي كيدوزو منو، ماعندو تا شي خاصيات فيزيكية باينة على حساب نضرية د نّسبية. من بزاف د نّواحي، لمحفّر لكحل كيتصرف بحال كسدة كحلة ميتالية، حيت ماكيعكسش ضّو ݣاع. نّضرية د لمجالات لكوانطية ف زمكان معوج كاتّوقع بلي لافق د لحادات كايصدّر اشعاع د هوكين، ب حرارة متناسبة عكسياً معا لكتلة ديال لمحفّر لكحل. حيت لكتلة ديال لمحفّرات لكحلة كاتكون كبيرة بزاف، هاد لاشعاع كيكون صغيكرون، ؤ ماكاينة تا طاريقة معروفة دابا باش يتديطيكتا. اول عولاما توقّعو لوجود ديال شي كسدة فلكية لي كتيلة ل درجة باش مايفلتش منها ضّو، هوما دجون ميتشل ؤ پيير سيمون دولاپلاص ف لقرن 18. لعولاما د لكوصمولوجيا كيعتاقدو بلي لاغلبية د لمجرات عندهوم محفّر كحل ف لمركز ديالهوم. لمحفر لكحل لي كاين ف لمركز د لمجرة ديالنا، مجرّ لكبش، كايتسما ساجيطاريوس A*. لاصل. لمحفرات لكحلة كاتكوّن عادةً ب نهيار ديال نجوم لكتلة ديالها 3 د لمرات ؤلا كتر لكتلة ديال شّمش. مي لعولاما كيعتاقدو بلي لبعض منها كاتكوّن ب طرقان خرين، بحال نهيار ديال سدايم د لغبرة ف لبديات لّولة د لكون، لي عطا لمحفّرات لكحلة لمݣضرة لي كاينة ف لمركز ديال اغلبية د لمجرات. نّجوم لي لكتلة ديالها قل من 3 د لمرات لكتلة د شّمش، ف لّخر د حياتها، كاتحوّل ل نجمة نيوطرونية ؤلا ل قازام بيض.
ساجيطاريوس A نجمة

ساجيطاريوس A* (نطقان "ساجيطاريوس ا نجمة") هوّا محفّر كحل مڭضّر كاين ف لمركز ديال مجرة مجرّ لكبش لي كاينين حنا فيها. ف 2020، حصلو لعولاما راينهارد ڭينتسل ؤ اندريا ميا ڭيز على جايزة نوبل د لفيزيك على لكتيشاف ديالهوم بلي ساجيطاريوس A* كسدة كتيفة ؤ عندها كتلة مڭضّرة، شّي لي مايقدر يتفسّر غير ب وجود محفر كحل ف داك لموضع. ف 12 ماي 2022، مجموعة د لفلكيين نشرو تصويرة ديال ساجيطاريوس A* لي كان لتاقطها طّيليسكوپ ايڤانت هورايزون ف 2017. هادي تاني تصويرة لي تخادت ل محفّر كحل، بعد تّصويرة ديال لمحفّر لكحل لمڭضّر لي كاين ف مجرة ميسيي 87 ف 2019، ب نفس طّيليسكوپ.
محفر كحل مݣضر

لمحفّر لكحل لمݣضّر (ب نّݣليزية supermassive black hole) هوّا اكبر ؤ اكتل نوع ديال لمحفّرات لكحلين كاين ف لكون، ؤ لي لكتلة ديالو كاتكون فايتة 100. 000 مرة ؤ تقدر توصل ل لملاير د لمرات لكتلة د شّمش. لمحفّرات لكحلة بشكل عام هيّا كسدات فلكية لي كاتنتج من نهيار جابدي لي كايخلي موراه منطقة عندها شكل مكوّراني د زّمكان، لي ماتقدر تا حاجة تفلت منها، والا حتا ضّو. لمراقبة لفلكية بيّنات بلي لاغلبية د لمجرات عندها محفّر كحل مݣضّر ف لمركز ديالها. متلاً، لمجرة ديالنا مجرّ لكبش، كاين فوسط منها محفّر كحل مݣضر كيتسما ساجيطاريوس A*. تّنامي د لݣاز لبينجمي لي كيدور على هاد نّوع د لمحفّرات لكحلين، كاتجي منو طّاقة ؤ شّعا لمركّزين ف صّونطر د لمجرات ؤ ديال لكوازارات. كاينين جوج محفّرات كحلين مݣضرين لي تصوّرو ل حد سّاعة، هوما ساجيطاريوس A* ف مجرتنا، ؤ لمحفر لمݣضر ديال مجرة ميسيي 87.
كتلة

لكتلة (ب نّݣليزية mass، رشمة m) هوّا مقدار فيزيكي كيعبّر على لمقدار د لمادة ف شي كسدة. ؤ هيّا عبار ديال الصقيل لي نقدرو نفسّروها ب لمقاومة ديال شي كسدة ل لكسيراج (تغيير زّربة ديال لكسدة). لكتلة ديال شي كسدة كاتحدد ايضاً لقوة د لجابدية لي كاتطبّق على كسدات خرين (كلما كانت لكسدة اكتل، كلما كانت كاتجبد ليها كسدات خرين ب قوة كبر). هاد لقوة ماكاتبان بشكل واضح حتا كاتكون لكتلة كبيرة بزاف، بحال ف لحالة د لكواكب ؤ نّجوم. لعبرة ديال لكتلة ف سّيستيم لعالمي د لعبرات هيّا لكيلوݣرام. ف لفيزيك، لكتلة ماشي هيّا تّقل ؤلا لوزن، وخا لعبار د لكتلة كيعتامد على لعبار د لوزن ب ميزان د روصور، ماشي لميزان د تّعادل لي كيقارن لكتلة د كسدة معا كتلات معروفين د كسدات خرين. تّقل ديال كسدة كاتكون عندو علاقة معا لقوة د لجابدية. متلاً شي كسدة لوزن ديالها 100 كيلو فوق لارض، غادي يكون لوزن ديالها 16، 5 كيلو فوق لقمر، ولاكين لكتلة ديالها ماغاديش تّبدّل، حيت لمقدار د لمادة فيها بقا هوّا هوّا.
مكوراني

لمكوّراني (ب نّݣليزية spheroid) هوّا شكل تسطاري ف تلاتة د لابعاد لي كيشبه ل كورة ولاكين ماشي كورة. لمكوراني كيتقاد ب تدوار اهليلج على واحد من لمحاور رّئيسية ديالو. يلا كان تّدوار تدار على لمحور لكبير د لاهليلج كيعطي مكوراني عامودي (بحال لكورة د رّيݣبي)، ؤ يلا تدار على لمحور صّغير كيعطي مكوراني افقي. حيت لارض مفلطحة شوية ف لاقطاب ديالها، بسباب دّوران ديالها على راسها، شّكل ديالها ف لواقع ماشي كورة، مي مكوراني افقي. لمعادلة دّيكارتية ديال مكوراني هيّا: formula_1 بحيت formula_2، formula_3 ؤ formula_4 كيمتّلو لاحداتيات ديال نقطة على سيرفاص ديال لمكوراني، ؤ a هيّا دّياميطر لافقي ؤ c هيّا دّياميطر لعامودي ديالو.
كارول دجي

كارولينا خيرالدو ناڤارو (تولدات 14 فبراير 1991) معروفة بسميتها لمهنية كارول دجي هي مغنية و كاتبة تاع لاغاني د رّيݣيتون كولومبية، تّعاون لي دارت معا انويل اي اي (Anuel AA) ف اغنية "Secreto" جابليها لهتمام و ضهرات لعلاقة ديالهم ف لڤيديو لموسيقي د لاغنية، و تّعاون ديالها معا مغني ت راب لپويرطوريكي باد باني ف اغنية "Ahora Me Llama" حقق ليها نجاح كبير ف لمجتمع لّاتيني. حققات اغنية "Secreto" تاهيا نجاح كبير ف امريكا اللاتينية، و خرجات اغنية "China" معا انويل اي اي و جي بالفين و دادي يانكي و اوزونا، و لي ولات اول ڤيديو موسيقي ديالها ضرب كتر من مليار مشاهدة ف ليوتيوب.
پويرطوريكو

پويرطوريكو رسمياً لكامونويلث د پويرطوريكو (ب صّبليونية Estado Libre Asociado de Puerto Rico) هيّا ݣزيرة كاريبية عندها حوكم داتي و تابعة ل لميريكان، ؤ كاتبعد ب علاين 1600 كلم من مدينة ميامي ف فلوريدا. پويرطوريكو عندها 3، 2 مليون د سّكان، ؤ لعاصيمة ديالها هيّا سان خوان. لّوغات رّسمية ديالها هوما صّبنيولية ؤ نّݣليزية، ولاكين صّبليونية هيّا لي مهضورة بزاف. پويرطوريكو سكنها بنادم هادي مابين 2000 تال 4000 عام. حتلّاتها سپانيا ملي جا كريسطوف كولومبوس ف 1493. وخا تصارعو عليها دّوال د ؤروپا، بقات ف لملكية د سپانيا ل 4 د لقرون. ف ديك لفترة ستاقرو فيها عبيد من افريقيا، ؤ موهاجرين سيرتو من ݣزاير لكاناري ؤ لاندالوس، ؤ هادشي اتّر على دّيموغرافية ؤ تّقافة لپويرطوريكية. معا لّخر د لقرن 19، بداو كيبانو لحروف ديال تقافة پويرطوريكية متميّزة، ؤ ف 1898 وّلات لݣزيرة تابعة ل لميريكان، لي خداتها من سپانيا ف لحرب لميريكانية سّپنيولية. سّمية. ف صّبنيولية، "پويرطوريكو" كاتعني "لمرسا لمرفّح".
إليزابيط بورن

اليزابيط بورن، تولدات ف 18 ابريل 1961 ف باريز، هي موهنديسة، موضفة و مرا سياسية فرانساوية. ف 16 ماي 2022، عينها امانويل ماكخون وزيرة لولة د فرانصا، ؤ ولات تاني مرا كاتشد هاد لپوصط من بعد اديت كريسون (1991-92)؛ بقات ف لمنصب ديالها تال يناير 2024. حياتها. لعائيلة ؤ لقراية. قرات بورن ف پوليطيكنيك ؤ تخرجات منها ف 1981، ؤ عندها ديپلوم د موهنديسة من لمدراسة لوطنية د لقناطر ؤ طّرقان ف 1986، ؤ ديپلوم د لماسطر ف لادارة د لاعمال من لكوليج د لموهنديسين. كاريير سياسية. كانت قريبة من لحيزب شّتيراكي، صوتات بورن ل امانويل ماكخون ف نتيخابات رّياسية لفرانصاوية د 2017 ؤ دخلات موراها ل حيزب لجمهورية لقدام! . تعينات بورن وزيرة د نّقل ف 2017 ف حوكومة فيليپ لّولة حتال 2019 فين ولات وزيرة د نّتيقال لايكولوجي ؤ تّضامني ف حوكومة فيليپ تّانية. ف 2020، تعينات اليزابيط بورن وزيرة لخدمة، شّغل ؤ لادماج ف لحوكومة د جون كاسطيكس، بلاصت مورييل پينيكو.